google/wiki40b huggingface dataset:
Pokok Balau Kumus

Taburan

Pokok Balau Kumus berasal dari kawasan-kawasan semenanjung Myanmar, Thailand, dan Semenanjung Malaysia, serta juga Sumatera Utara, dan Borneo.
Di Semenanjung Malaysia, pokok ini tumbuh dari Kedah Selatan dan Pahang ke selatan, khususnya di kawasan-kawasan rabung dalaman Negeri Sembilan, Selangor Selatan, dan Pahang. Pokok ini merupakan salah satu pokok yang paling mencirikan hutan-hutan dipterokarpa bukit. Ia tumbuh di kawasan-kawasan yang ketinggian optimumnya sebanyak 300 - 500 meter, dengan hadnya setinggi 500 - 1,000 meter. Pokok ini sering bertumbuh bersama-sama dengan Pokok Seraya (S. curtisii).

Silvikultur

Pemulihan semula jadi Pokok Balau Kumus biasanya amat umum, dengan banyak pokok muda dilahirkan melalui penebangan-penebangan perbaikan pemulihan. Ia kini dicerap di plot sampel fenologi di Hutan Simpanan Bongsu di Kedah, serta di banyak plot sampel yang lain di Negeri Sembilan dan Pahang.
Pengukuran pokok-pokok besar di semua plot sampel tersebut menunjukkan penambahan lilit tahunan sebanyak 26 milimeter pada puratanya dan oleh itu, lilit batang pokok sebanyak 210 sentimeter dianggarkan dapat dicapai dalam tempoh 85 tahun. Bagaimanapun, pengukuran pokok-pokok tanaman pilihan di bawah keadaan-keadaan yang terbaik menghasilkan angka-angka sebanyak 32 milimeter pada puratanya dan oleh itu, pokok-pokok tanaman tersebut dapat mencapai lilit 210 sentimeter dalam tempoh yang lebih singkat, iaitu 76 tahun.
Pokok Balau Kumus telah ditanam dengan amat berjaya di ladang-ladang Kepong, Wilayah Persekutuan Malaysia. Pokok-pokok setahun yang dipindahkan ke belukar-belukar menunjukkan kadar daya hidup sebanyak 85% selepas setahun dan selepas lima tahun, mencapai kira-kira tiga meter tingginya, dengan sebilangannya juga mencapai sehingga enam meter.
Filem Navy Seals

Pelakon

Filem ini turut disertai oleh beberapa orang pelakon terkenal, antaranya adalah Charlie Sheen, Michael Biehn, Joanne Whalley

Ringkasan

Ketika menyelamatkan krew udara Amerika yang ditangkap oleh pengganas Timur Tengah, Leftenan Curran dan pasukannya berhadapan dengan satu situasi yang tidak diduga.
Gabriel Adit Demong

Gabriel Adit Demong merupakan ahli politik Malaysia berbangsa Iban dan juga Ahli Dewan Undangan Negeri (ADUN) Ngemah, Sarawak. Pada 16 November 2008, beliau menyertai Parti Keadilan Rakyat,dan kemudiannya Parti Cinta Malaysia pada 2009.

Kerjaya politik

Beliau telah menjadi ADUN Ngemah selama 4 penggal dimana 3 daripadanya di bawah komponen Barisan Nasional(BN) iaitu Parti Bansa Dayak Sarawak (PBDS) yang dibubarkan akibat daripada pergeseran dalam PBDS. Akhirnya pada 16 November 2008, beliau secara rasmi menyertai Parti Keadilan Rakyat (PKR).Namun begitu,Beliau keluar daripada PKR dan seterusnya menyertai Parti Cinta Malaysia,dan dilantik menjadi Ketua PCM Sarawak.Pada Pilihanraya Negeri Sarawak 2011,Beliau gagal mempertahankan kerusi Ngemah apabila tewas kepada calon Barisan Nasional,Alexander Vincent dengan majoriti 995 undi.Beliau memperolehi 1,366 undi,manakala Alexander Vincent dari Parti Rakyat Sarawak (PRS) memperolehi 2,361 undi dalam pertandingan 5 penjuru diantara Barisan Nasional,PCM,Pakatan Rakyat dan 2 calon Bebas.
Mukim Merbol

Pentadbiran

Mukim Merbol merupakan salah sebuah mukim yang terdapat dalam negeri Kelantan, dan juga merupakan satu dari mukim yang terletak dalam pentadbiran Jajahan Pasir Puteh.
Mario Capecchi

Mario Ramberg Capecchi (6 Oktober 1937) ialah ahli genetik molekul Amerika dan pemenang pertama Hadiah Nobel dalam Fisiologi atau Perubatan 2007 untuk menemui kaedah untuk mencipta tikus di mana gen tertentu dimatikan, yang dikenali sebagai tetikus kalah mati.  Beliau berkongsi hadiah dengan Martin Evans dan Oliver Smithies. Beliau kini Profesor Cemerlang Genetik Manusia dan Biologi di Sekolah Perubatan Universiti Utah.
Monein

Monein merupakan sebuah komun di jabatan Pyrénées-Atlantiques di barat-daya Perancis.
Enjin Genesis

Enjin Genesis adalah enjin motosikal yang direka oleh Yamaha Motor Corporation, mula diperkenalkan pada Yamaha FZ750 model tahun 1984.
Enjin ini menggunakan reka bentuk DOHC serta menggunakan lima injap sesilinder dengan barisan silinder dicondongkan 45 darjah ke hadapan. Ia menggunakan karburetor luruan ke bawah berbanding karburetor jenis luruan tepi yang lazim digunakan oleh motosikal pada masa tersebut.
Selama lebih dua puluh tahun sehinggalah ke model tahun 2007, Yamaha YZF-R1 menggunakan reka bentuk 5 injap sesilinder serta sistem masukan luruan ke bawah.
 Rencana berkaitan motosikal, skuter dan moped ini merupakan rencana tunas. Anda boleh membantu Wikipedia dengan mengembangkannya.
Sukatani, Cikande

Poskod

Poskod yang digunakan di Sukatani adalah 42186. Terdapat 12 buah desa di dalam daerah kecamatan Cikande.
Marga Bakti, Ketahun

Poskod

Poskod yang digunakan di Marga Bakti adalah 38361. Terdapat 19 buah desa di dalam daerah kecamatan Ketahun.
Sekolah Kebangsaan Toh Tandewa Sakti

Pencapaian

2012 - Anugerah New Deals (Bai'ah) KPM
Hantu Cilik

Hantu Cilik merupakan sebuah Drama lipur lara yang ditayangkan di stesen televisyen Indonesia, RCTI.
Mohamed Hashim Ahmad Makaruddin

Tan Sri Mohamed Hashim Ahmad Makaruddin (lahir 1950) merupakan rakyat Malaysia yang memegang jawatan Pengerusi Eksekutif Kumpulan Utusan dan juga Pengarah Eksekutif bukan bebas semenjak 2004.

Latarbelakang akademik

Beliau berkelulusan Sarjana Muda Sains Kemanusiaan (Komunikasi Massa) Universiti Sains Malaysia dan juga mempunyai Sijil Kewartawanan Politeknik Wellington New Zealand.

Aktiviti

Tan Sri Mohamed Hashim Ahmad Makaruddin terbabit dengan pelancaran Rentap Fustal Putrajaya 2 Kosmo! 2011, yang diiktiraf sebagai acara futsal paling besar yang pernah diadakan di negara ini dalam Malaysia Book Of Records (MBOR).
Kejohanan itu juga mencatat rekod bilangan peserta paling ramai dalam sejarah penganjuran acara futsal di satu tempat iaitu sebanyak 16,010 peserta selama tiga hari sepanjang pertandingan itu dijalankan. Plak rekod MBOR tersebut ditandatangani oleh Perdana Menteri, Datuk Seri Najib Tun Razak dengan disaksikan oleh Pengerusi Eksekutif Kumpulan Utusan, Tan Sri Mohamed Hashim Ahmad Makaruddin. Turut menyaksikan detik bersejarah itu ialah Menteri Belia dan Sukan, Datuk Seri Ahmad Shabery Cheek; Pengarang Kosmo!, Baharom Mahusin dan Pengarah Urusan MBOR, Datuk Danny Ooi.
Pada 22 September 2011, beliau melancarkan buku 'Pilihan Terbaik Kisah Aneh & Iktibar Dari Mekah' . Buku ini merupakan koleksi 33 cerita pelik dan teladan dari majalah Mastika dan diterbitkan oleh Utusan Karya Sdn. Bhd.
Kummerow, Nordvorpommern

Kummerow merupakan sebuah kawasan perbandaran terletak di daerah Vorpommern-Rügen, Mecklenburg-Vorpommern, Jerman.
Indihiang

Poskod

Poskod yang digunakan di Indihiang adalah 46151. Terdapat 6 buah desa di dalam daerah kecamatan Indihiang.
Tourrettes, Var

Tourrettes ialah sebuah komun yang terletak di komun Var di wilayah Provence-Alpes-Côte d'Azur tenggara Perancis.
Beting, Kota Bharu

Beting merupakan sebuah mukim di daerah Kemumin, Kota Bharu, Kelantan. Mukim-mukim lain di daerah Kemumin ialah Pulau Belachan, Pengkalan Chepa, Pulau Panjang, Pulau Pak Amat, Tebing Tinggi, dan Landak. Terdapat sebanyak 131 mukim kesemuanya di jajahan Kota Bharu.
Perpustakaan Negara Ivory Coast

Perpustakaan Negara Ivory Coast (Bahasa Perancis: Bibliothèque Nationale de Côte d'Ivoire) terletak di Abidjan, Ivory Coast.
Ia telah ditutup pada tahun 2006 kerana kekurangan peruntukan dan sebuah team baru yang diketuai oleh Adjiman Nandoh Chantal telah berusaha sejak Februari 2008 dan cuba untuk has been at work since February 2008 and memulihkan dan memperbaharui institusi ini. Pada Oktober 2009, 85% daripada bangunan ini masih tutup dan hanya Bahagian Kanak-Kanak sahaja yang dibuka. Bahagian tersebut telah dibuka semula oleh Mitsubishi pada tahun 2008 dengan kos 31.492.000 CFA Franc)
Fuente de Piedra

Fuente de Piedra merupakan sebuah kawasan perbandaran yang terletak di wilayah Málaga, Andalusia, Sepanyol
Sriwedari, Gunung Puyuh

Poskod

Poskod yang digunakan di Sriwedari adalah 43121. Terdapat 4 buah desa di dalam daerah kecamatan Gunung Puyuh.
Kampung Apal

Poskod

Poskod yang digunakan di Kampung Apal, Jerteh, Terengganu ialah 22020.
Risiko

Risiko ialah konsep yang memperihalkan kebarangkalian berlakunya kemungkinan tertentu. Sebenarnya, tanggapan risiko tidak bergantung pada tanggapan nilai, oleh itu kemungkinan berkenaan tidak kira baik mahupun buruk akibatnya. Sungguhpun begitu, secara amnya risiko membincangkan kesan buruk terhadap sesetengah ciri-ciri nilai yang timbul akibat kejadian yang akan berlaku.
Sekolah Jenis Kebangsaan (C) Perempuan China

Sejarah

Sekolah Jenis Kebangsaan (C) Perempuan China mula dibuka pada 8 March 1920 di permisnya di 29, Dato Kramat Road. Pada 11th Mac 1951, dalam perjumpaan di Jalan Macalister satu keputusan dibuat bagi menukar nama sekolah pada Sekolah Kebangsaan (C) Perempuan China. Pada 1962, sekolah ini menerima bantuan penuh dari kerajaan.

Pencapaian

Sekolah ini telah mendapatkan Sekolah Berprestasi Tinggi.
Kent (rokok)

KENT ialah jenama rokok keluaran Lorillard Tobacco Company dan Nassi Group dibawah autoriti British American Tobacco. Dilancarkan di Amerika Syarikat pada tahun 1952.
Jenama ini diambil daripada nama penggagas Lorillard Tobacco Company, Herbert KENT.
KENT kini hadir dalam 3-Tek (TRIple Filter TECHnology, bahasa Melayu : Teknologi Tiga Lapis Penapis). Teknologi tersebut juga ada pada jenama yang juga sama-sama keluaran British American Tobacco, iaitu STAR MILD, dengan teknologi Tritek (TRIple Filter TECHnology, bahasa Melayu : Teknologi Tiga Lapis Penapis). Apatah lagi, jata 3-Tek pada KENT dan jata Tritek pada STAR MILD ternyata sama. Haibat juga rupa-rupanya British American Tobacco mempunyai jenama dengan teknologi 3 lapis penapis.
Di Malaysia, ia diperbuat oleh Rothmans.
Muvattupuzha

Demografik 2001

Menurut bancian India pada tahun 2001, Muvattupuzha memiliki bilangan penduduk seramai 29,230. Dari jumlah tersebut, kaum lelaki membentuk 49% dari jumlah keseluruhan populasi dan wanita seramai 51%.

Pendidikan 2001

Menurut bancian India pada tahun 2001 Muvattupuzha memiliki kadar pendidikan (kebolehan membaca) 84%, melebihi kadar purata kebangsaan 59.5%; dengan 50% lelaki dan 50% wanita mampu membaca. 11% dari populasi berusia di bawah 6 tahun. (2001)
Brusy

Brusy merupakan sebuah bandar yang terletak di wilayah Pomeranian, Poland.
Kampung Serating

Poskod

Poskod yang digunakan di Kampung Serating, Marang, Terengganu adalah 21610.
Kandri, Nagpur

Demografik 2001

Menurut bancian India pada tahun 2001, Kandri memiliki bilangan penduduk seramai 8,125. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Kandri memiliki kadar pendidikan (kebolehan membaca) 72%, melebihi kadar purata kebangsaan 59.5%; dengan 56% lelaki dan 44% wanita mampu membaca. 12% dari populasi berusia di bawah 6 tahun. (2001)
Badarán

Badarán merupakan sebuah bandar dan kawasan perbandaran yang terletak di Sepanyol dalam wilayah La Rioja.
Masjid Daerah Tuaran

Latar belakang

Masjid ini telah dirasmikan pada tahun 1999 oleh Yang DiPertua Negeri Sabah ketika itu, Tun Sakaran Dandai, yang kini merupakan Presiden Pertubuhan Islam Seluruh Sabah (USIA).

Kedudukan

Masjid ini terletak hanya 700 meter dari Pekan Tuaran, bersebelahan dengan Sekolah Jenis Kebangsaan (C) Chen Sin dan bertentangan dengan Klinik Kesihatan Ibu dan Kanak-kanak (KKIA) Tuaran serta pejabat Persatuan Bulan Sabit Merah Malaysia (PBSMM) Cabang Tuaran. Masjid ini boleh dimasuki melalui dua pintu, sama ada melalui pintu utama di Jalan Sekadar Batangan atau melalui pintu belakang dari tanah lama Sekolah Agama Negeri (SAN) Pekan Tuaran. Biasanya, pintu utama dibuka setiap hari, manakala pintu belakang dibuka ketika hari Jumaat, 1 Syawal dan 10 Zulhijjah.

Afiliasi

Masjid ini mempunyai afiliasi dengan USIA, Persatuan Siswazah Sabah (PSS) dan Pertubuhan Kebangsaan Melayu Bersatu (UMNO), semuanya bercawangan di Tuaran.

Urustadbir

Masjid ini diuruskan oleh sebuah Jawatankuasa yang dilantik melalui Mesyuarat Agung Masjid. Masjid ini dipimpin oleh Pengerusi Masjid dan dibantu oleh para ahli jawatankuasanya. 
Bagaimanapun, operasi harian Masjid ini dijalankan oleh para Imam, Muazzin dan Siak. Masjid ini mempunyai seorang Imam Daerah dan 3 orang Imam Rawatib, di samping guru-guru agama yang membantu melancarkan operasi Masjid.
Penyeliaan masjid dijalankan oleh Penolong Pegawai Tadbir Agama Daerah Tuaran dan dibantu oleh Imam Daerah Tuaran.

Kemudahan

Masjid ini menyediakan banyak kemudahan untuk kegunaan orang ramai khususnya penduduk daerah Tuaran.

Dewan Solat

Dewan Solat terbahagi kepada Dewan Solat Utama dan Dewan Solat Wanita. Masjid ini mampu menampung seramai 1 500 hingga 2 000 orang jemaah pada satu-satu masa. Lazimnya, Dewan Solat akan penuh ketika Solat Fardhu Jumaat, Solat Sunat Tarawih (ketika Ramadhan) dan Solat Sunat 2 Hari Raya (Aidilfitri pada 1 Syawal dan Aidiladha pada 110 Zulhijjah).

Dewan Nurul Hikmah

Dewan Nurul Hikmah turut dikenali sebagai Dewan Hikmah. Dewan ini merupakan dewan serbaguna masjid. Dewan ini biasa digunakan dalam sambutan hari-hari kebesaran Islam di peringkat daerah Tuaran. Dewan ini mampu memuatkan 300 hingga 500 orang pada satu-satu majlis.

Dewan Syarahan

Dewan ini boleh memuatkan 100 hingga 300 orang pada satu-satu majlis. Biasanya, dewan ini digunakan oleh organisasi pendidikan untuk mengadakan pertandingan syarahan dan ceramah-ceramah.

Ruang pejabat dan bilik-bilik serbaguna

Masjid turut menyediakan 8 buah ruang pejabat dan bilik serbaguna sebagai memudahkan perjalanan fungsi teknologi maklumat dan komunikasi (ICT), Kelas al-Quran dan Fardhu Ain (KAFA), logistik, pentadbiran dan operasi Masjid.

Bilik Mesyuarat

Masjid mengandungi 2 buah Bilik Mesyuarat yang biasanya digunakan untuk mengadakan mesyuarat mahupun aktiviti keagamaan. Bilik ini mampu memuatkan sekitar 100 orang dalam satu-satu masa.

Ruang-ruang tempat letak kenderaan

Masjid turut menyediakan beratus petak tempat letak kenderaan untuk memudahkan orang awam menziarahi masjid untuk beribadah dan beristirehat.
Dhalia

Biografi

Dhalia dilahirkan di Medan, Sumatera utara, pada 10 Februari 1925, kepada Tengku Katam. Bapanya, seorang penulis pentas, menamakan rombongan teaternya sebagai Dhalia Opera bersempena beliau. Untuk pendidikan formal beliau, Dhalia belajar di sekolah rendah atas milik Muhammadiyah kemudiannya di sekolah menengah atas Muhammadiyah. Dalam masa lapangny, beliau menumpukan perhatian kepada lakonan di rombongan bapanya. Menjelang 1940an, beliau telahpun mengenali bakat nyanyiannya, meskipun bapanya berhasrat mahu beliau menyambung pelajarannya di Universiti Al-Azhar, Kaherah.
Pada 1941 Dhalia membuat kemunculan filem cetera pertamaya menerusi filem muzikal arahan Njoo Cheong Seng, Pantjawarna, diterbitkan oleh Oriental Film. Dua kemunculan beliau seterusnya memperlihatkannya memegang watak anak yatim dalam filem arahan Sutan Usman Karim Panggilan Darah dan bersama Rd Mochtar dalam Moestika dari Djemar, adaptasi daripada Hikayat Seribu Satu Malam. Dua filem terakhir Dhalia sebelum kemerdekaan Indonesia telah disiapkan semasa pendudukan Jepun di Indonesia (1942–45): Berdjoang dan Hoedjan. Kedua-duanya merupakan karya propaganda pro-Jepun.
Sewaktu Revolusi Nasional Indonesia (1945–1949), penerbitan filem itu hampir terhenti. Dhalia hanya kembali ke layar perak pada 1952, menyiapkan tiga filem pada tahun itu. Menjelang 1955 beliau menyiapkan tiga lagi filem, mengambil peranan tertentu sebagai watak utama dalam Chandra Dewi (1952) dan pelacur Laila dalam Lewat Djam Malam (1955). Antara 1956 dan 1972 Dhalia tidak berlakon filem. Selepas beliau kembali ke industri, beliau tidak lagi ditawarkan peranan utama, sebaliknya mengambil peranan pembantu. Beliau membuat filem terakhirnya pada 1990, dengan 1980an sebagai tempoh paling produktif dalam kerjayanya.
Beliau meninggal dunia di Jakarta pada 14 April 1991.

Anugerah

Sepanjang kerjayanya Dhalia telah dicalonkan untuk tiga Anugerah Citra. Pencalonan pertamanya, pada 1955, menerusi filem Lewat Djam Malam; beliau memenangi Anugerah Citra untuk Pelakon Wanita Terbaik untuk persembahannya. Pada 1981 dan 1982 beliau menerima dua pencalonan untuk Anugerah Citra untuk Pelakon Pembantu Wanita Terbaik, untuk filem Usia 18 dan Bukan Istri Pilihan.
Warkop

Warkop Prambors

Kumpulan ini mulai terbentuk pada tahun 1973. Filem pertama mereka adalah Mana Tahaaan..... Sebelum itu, Rudy Badil mulai jarang terlihat. Adakalanya dikatakan meninggal, ada yang dikatakan keluar dari kumpulan itu. Nanu pula keluar dari kumpulan itu pada tahun 1979. Pada masa itu, mereka bertiga - Dono, Kasino dan Indro menyerahkan royalti kepada Prambors, sebuah stesen radio. Akhirnya kumpulan ini dinamakan Warkop DKI (DKI adalah akronim untuk Dono-Kasino-Indro).

Warkop DKI

Selepas penamaan semula nama kumpulan itu, mereka masih teruskan berlakon dalam filem sehingga 1994. Pada tahun yang sama, Soraya Intercine Films membuat sinetron. Walau bagaimanapun, Kasino jarang terlihat. Ini disebabkan dia jatuh sakit dan akhirnya meninggal.

Warkop Millenium

Selepas kematian Kasino, Dono dan Indro tidak dapat meneruskan penggunaan singkatan DKI, antara sebabnya ialah singkatan untuk Dono-Kasino-Indro. Jadi Indro menamakan semula ke Warkop Millenium. Walau bagaimanapun, Dono meninggal dunia pada tahun 2001. Kumpulan ini akhirnya dinyahtubuh. Indro masih meneruskan kerjayanya sebagai pelakon dan pelawak.
Televisyen litar tertutup

Televisyen litar tertutup (CCTV) ialah penggunaan kamera video untuk menghantar isyarat ke tempat-tempat tertentu. Ia berbeza dengan televisyen penyiaran di mana isyaratnya tidak dihantar secara terbuka, walaupun ia boleh menggunakan pautan tanpa wayar dari titik ke titik. CCTV sering digunakan untuk tujuan pengawasan di kawasan-kawasan yang memerlukan pengawasan seperti bank, kasino, lapangan terbang, pangkalan tentera, dan pasar-pasar raya.
Pusat Oxford untuk Pengajian Islam

Pusat Oxford untuk Pengajian Islam (dalam bahasa Inggeris: Oxford Centre for Islamic Studies atau OCIS) adalah sebuah Recognised Independent Centre (Pusat Bebas Diakui) Universiti Oxford, England. Ia ditubuhkan pada 1985 dengan tujuan mengalakkan pengajian Islam akademik dan dunia Islam. Penaung pusat ini adalah Putera Charles.
Sebuah bangunan baru untuk pusat ini terletak di timur pusat Oxford di Marston Road, bersebelahan Magdalen College. Bangunan ini menggabungkan senibina kolej Oxford tradisional dengan gaya Islam klasik. Ia termasuk sebuah masjid dengan kubah dan menara masjid yang amat ketara, sebuah tambahan baru pada latar langit Oxford.
Pengarah penemu pusat ini adalah Dr Farhan Nizami, CBE.
Kampung Losong Feri

Poskod

Poskod yang digunakan di Kampung Losong Feri, Kuala Terengganu, Terengganu adalah 21000.
Parti Kemerdekaan Puerto Rico

Sejarah

Parti Kemerdekaan Puerto Rico bermula sebagai sebuah sayap pilihan raya kepada gerakan pro-kemerdekaan Puerto Rico. Ia merupakan parti kemerdekaan yang terbesar serta juga parti yang tunggal dalam kertas undi semasa pilihan raya (calon-calon yang lain harus ditambah dengan menggunakan tulisan tangan).

Pengasasan

Parti Kemerdekaan Puerto Rico diasaskan pada 20 Oktober 1946 oleh Gilberto Concepción de Gracia (1909 - 1968). Beliau berasa bahawa gerakan kemerdekaan telah "dianiayai" oleh Partido Popular Democrático yang matlamat muktamadnya pada asalnya merupakan kemerdekaan.

1970-an

Pada tahun 1971, Rubén Berríos, calon gabenor PIP yang baru dipiih dan yang ketika itu berumur 31 tahun, mengetuai sebuah bantahan terhadap Angkatan Tentera Laut Amerika Syarikat di Culebra. Pada masa itu, beliau telah didapati bersalah kerana menceroboh tanah persekutuan dan dipenjarakan selama tiga bulan di Penjara Negeri Sungai Fox (lihat juga: Bantahan Navy-Culebra). 
Semasa pilihan raya 1972, PIP menunjukkan pertumbuhan yang terbesar dalam sejarahnya apabila ia bertanding dengan kempen sosialis, pro-pekerja dan pro-golongan miskin. Bagaimanapun, dalam sebuah perhimpunan wakil setahun kemudian, Ruben Berrios mengisytiharkan bahawa PIP tidak dapat menampung ideologi marxisme dan justera itu, mengusir semua ahli puak yang dikenali sebagai "terceristas". Kumpulan ini akhirnya menubuhkan Gerakan Popular Sosialis, pendahulu kepada Gerakan Pekerja Sosialis.

1990-an

Pada tahun 1999, para pemimpin PIP, terutamanya Rubén Berríos, terlibat dalam Bantahan Angkatan Tentera Laut-Vieques yang dimulakan oleh banyak warga Vieques terhadap kehadiran tentera Amerika Syarikat di kawasan perbandaran pulau ini (lihat juga: Bantahan Angkatan Tentera Laut-Vieques).

Pilihan raya 2004

Semasa pilihan raya 2004, PIP hampir pupus apabila memperoleh hanya 2.4% daripada jumlah undi. Menurut undang-undang pilihan raya Komanwel Puerto Rico, sebuah parti yang menerima kurang daripada 3% undinya dianggap sebagai telah dibubarkan. Bagaimanapun, sokongan untuk PIP di seluruh pulau berkisar pada sekitar 10% dan PIP memilih seorang Senator dan seorang Wakil masing-masing sebagai jurucakapnya di Senat Puerto Rico dan Dewan Perwakilan Puerto Rico. 
Rubén Berríos, ketua parti PIP yang bersejarah, kemudian mengumumkan bahawa jika partinya dibubarkan oleh undang-undang pilihan raya, pemimpin-pemimpin partinya serta para penduduk di kawasan pilihan rayanya akan memastikan bahawa PIP akan dikembalikan dengan pantas. Sebagaimana yang diramalkan oelh Berríos, pimpinan dan ahli-ahli PIP memperoleh melebihi 105,000 tandatangan yang diperakui oleh notari daripada pengundi-pengundi sah dalam tempoh hanya beberapa minggu. 
Dari segi nada yang positif, María De Lourdes Santiago mencipta sejarah pada tahun itu apabila beliau menjadi ahli perempuan PIP yang pertama untuk dipilih ke Senat Puerto Rico. Victor Garcia San Inocencio pada dirinya dipilih semula buat tempoh yang ketiga ke dalam Dewan Perundangan Puerto Rico dan di sana, beliau telah berkhidmat sebagai Wakil dan Jurucakap PIP sejak dari bulan Januari 1997.
Neukirchen, Ostholstein

Neukirchen merupakan sebuah kawasan perbandaran terletak di daerah Ostholstein, Schleswig-Holstein, Jerman.
Thermalbad Wiesenbad

Thermalbad Wiesenbad merupakan sebuah kawasan perbandaran terletak di daerah Erzgebirgskreis, Saxony, Jerman.
Burung Seliah

Gambaran

Shrike ini bisanya perang di bahagian atas dan ekor bulat. Topeng hitam mungkin pucat pada musim sejuk dan mempunyai garis putih atasnya. Bahagian perut putih dengan sisi dan perut rufous.

Mereka makan serangga, terutamanya lepidoptera. Sebagaimana shrikes yang lain, mereka menyula mangsa pada duri. Burung kecil dan biawak kecil turut dijadikan mangsa.